ຄາດໝາຍສູ້ຊົນຂອງກອງປະຊຸມໃຫຍ່ຄັ້ງທີ V
ກອງປະຊຸມ ໃຫຍ່ຄັ້ງທີ V ຂອງອົງຄະນະພັກແຂວງບໍລິຄຳໄຊ ໄດ້ໄຂຂື້ນໃນຕອນເຊົ້າວັນທີ 27/5/2010 ແລະ ດຳເນີນເປັນເວລາ 2 ວັນ, ໂດຍມີຜູ້ແທນສົມບູນ 187 ສະຫາຍ, ຍິງ 18 ສະຫາຍ ຊຶ່ງເປັນຕົວແທນໃຫ້ແກ່ສະ ມາຊິກພັກທົ່ວແຂວງທັງໝົດ 6.953 ສະຫາຍ, ມີແຂກຖຶກເຊີນເຂົ້າຮ່ວມ 97 ທ່ານ, ບັນດາສະຫາຍທີ່ເຂົ້າຮ່ວມ ກອງປະຊຸມ ລ້ວນແຕ່ໄດ້ຍົກສູງຄວາມຮັບຜິດຊອບ, ມີລະບຽບວິໄນສຸສະຕິປັນຍາຂອງຕົນເຮັດໃຫ້ ກອງປະຊຸມດຳເນີນໄປດ້ວຍບັນຍາກາດຟົດຟື້ນແລະປະສົບຜົນສຳເລັດຢ່າງ ສະຫງ່າງາມຕາມຈຸດປະສົງຄາດໝາຍຂອງ ກອງປະຊຸມທີ່ໄດ້ກຳນົດໄວ້.
- ກອງປະຊຸມໃຫຍ່ຄັ້ງທີ V ຂອງອົງຄະນະພັກແຂວງບໍລິຄຳໄຊ ໄດ້ລົງປະຊາມະຕິເປັນເອກະພາບກັນຮັບ ຮອງເອົາບັນດາເນື້ອໃນຄື:
ກອງ ປະຊຸມໄດ້ພ້ອມກັນຄົ້ນຄ້ວາປະກອບຄຳຄິດເຫັນໃສ່ລາຍງານການເມືອງ ບົດສຳຫຼວດການນຳພາຂອງຄະນະພັກ, ກອງປະຊຸມໄດ້ເປັນເອກະພາບກັນຕີລາຄາດ້ານດີ, ດ້ານອ່ອນກໍ້ຄົງຄ້າງ, ສາເຫດ ແລະ ຖອດຖອນບົດຮຽນໃນການຊີ້ນຳໆພາ ແລະ ການຈັດຕັ້ງປະຕິບັດມະຕິກອງປະຊຸມໃຫຍ່ໃນ 5ປີຜ່ານມາ, ພ້ອມນີ້ຍັງໄດ້ເປັນເອກະພາບກັນຮັບຮອງເອົາທິດທາງແຜນການ 5ປີນັບແຕ່ປີ 2011-2015ຊຶ່ງມີເນື້ອໃນດັ່ງນີ້:
1/ ຮັບປະກັນໃຫ້ທົ່ວແຂວງສືບຕໍ່ມີສະຖຽນລະພາບທາງການເມືອງ ແລະ ຄວາມເປັນລະບຽບຮຽບຮ້ອຍທາງສັງຄົມ ເຮັດໃຫ້ວຽກງານປ້ອງກັນຊາດ-ປ້ອງກັນຄວາມສະຫງົບກາຍເປັນຂອງທົ່ວປວງ ຊົນຮອບດ້ານ.
2/ ພັດທະນາເສດຖະກິດສັງຄົມ ໃຫ້ຂະຫຍາຍຕໍ່ເນື່ອງ ດ້ວຍຈັງຫວະໄວ ແລະ ມີຄວາມໝັ້ນທ່ຽງ, ສ້າງໂຄງປະກອບເສດຖະກິດໄປຕາມທິດ ຫັນເປັນອຸດສາຫະກຳ ແລະ ທັນສະໄໝ ຂຸດຄົ້ນຄວາມອາດສາມາດບົ່ມຊ້ອນ ຂອງທຸກພາກສ່ວນເສດຖະກິດ ເຂົ້າໃນການພັດທະນາ, ຊຸກຍູ້ສົງເສີມການຜະລິດເປັນສີນຄ້າຢ່າງແຂງແຮງ, ຈັດສັນພູມລຳເນົາ ແລະ ອາຊີບຄວາມໝັ້ນຄົງຖາວອນ ໃຫ້ປະຊາຊົນ, ເອົາໃສ່ລຶບລ້າງຄວາມທຸກຍາກຂອງປະຊາຊົນ, ສ້າງບ້ານ ແລະ ກຸ່ບ້ານພັດທະນາ, ສ້າງພື້ນຖານໂຄ່ງລ້າງທີຈຳເປັນ, ຮັບປະກັນການປົກປັກຮັກສາຊັບພະຍາກອນທຳມະຊາດ ນຳໃຊ້ຢ່າງສົມເຫດສົມຜົນບໍ່ໃຫ້ບົກແຫ້ງ.
3/ ພັດທະນາຊັບພະຍາກອນມະນຸດ ໃຫ້ມີຄວາມຮູ້ຄວາມສາມາດ, ມີຄຸນສົມບັດສິນທຳປະຕິວັດ, ມີສຸຂະພາບແຂງແຮງ, ມີສີມືແຮງງານ ເພື່ອຕອບສະໜອງຄວາມຕ້ອງການຂອງການັດທະນາ.
4/ ຍົກສູງຄວາມສາມາດນຳພາຂອງພັກ, ສຸມໃສ່ປັບປຸງ-ກໍ່ສ້າງພັກໃຫ້ມີຄວາມປອດໃສເຂັ້ມແຂງໜັກແໜ້ນ, ຮັບປະກັນບົດບາດເປັນແກນນຳໃນລະບົບການເມືອງ ປະຊາທິປະໄຕ ປະຊາຊົນທຸກຂັ້ນ, ເພີ່ມທະວີຄວາມສາມັກຄີປະຊາຊົນບັນດາເຜົ່າ ໃຫ້ເປັນປຶກແຜ່ນພາຍໃຕ້ ການນຳພາຂອງພັກ, ເສີມຂະຫຍາຍສິດເປັນເຈົ້າຂອງປະຊາ ຊົນ, ສ້າງຄວາມເຂັ້ມແຂງໃຫ້ອົງການຈັດຕັ້ງມະຫາຊົນ, ຍົກສູງປະສິດທິບາບຂອງການບໍລິຫານລັໃຫ້ມີຄວາມສັກ ສິດ, ໂປ່ງໃສ, ວ່ອງໄວ, ຫັນການຄຸ້ມຄອງລັດ, ຄຸ້ມຄອງສັງຄົມ ໄຕາມທິດລັດແຫ່ງກົດໝາຍ.
5/ ເພີ່ມທະວີຄວາມສຳມະຄີພິເສດ ແລະ ການຮ່ວມມືຮອບດ້ານກັບແຂວງແຮກສ່ຽວ ສສ ຫວຽດນາມ, ພົວພັນຮ່ວມມືເຊື່ອມໂຍງກັບພາກພື້ນ ແລະ ສາກົນບົນພື້ນຖານແນວທາງການຕ່າງປະເທດຂອງພັກ, ຍາດແຍ່ງເອົາການລົງທຶນ ແລະ ຊ່ວຍເຫຼືອເຂົ້າໃນການພັດທະນາ.
- ກອງ ປະຊຸມໄດ້ຮັບການລາຍງານ ແລະ ການປະກອບຄຳເຫັນກັບຜູ້ຕາງໜ້າຄະນະບໍລິຫານງານພັກຈາກນະຄອນຫຼວງວຽງຈັນ, ແຂວງວຽງຈັນ, ຄຳມ່ວນ ແລະ ແຂວງຊຽງຂວາງ; ພ້ອມນີ້ຜູ້ຕາງໜ້າ ຈາກຂົງເຂດຕ່າງໆອ້ອມຂ້າງແຂວງກໍ່ໄດ້ຂື້ນປະກອບຄຳເຫັນເພື່ອ ເໜັ້ນໜັກ ແລະ ຢືນຢັນຕື່ມໃນການປະກອບສ່ວນເຮັດສຳເລັດໃນ ໜ້າທີ່ການເມືອງຂອງຕົນຄື: ຈາກຂົງເຂດປ້ອງກັນຊາດ-ປ້ອງກັນຄວາມສະຫງົບ, ເສດຖະກິດ, ວັດທະນະທຳ-ສັງຄົມ, ຂົງເຂດການເມືອງ, ອົງການຈັດຕັ້ງມະຫາຊົນ, ຂົງເຂດຕຸລາການ ແລະ ບັນດາເມືອງພາຍໃນແຂວງຊຶ່ງຍົກ ໃຫ້ເຫັນໝາກຜົນ ໃນການສ້າງໜ່ວຍພັກແຂວງຮູ້ນຳພາຮອບດ້ານ, ການສ້າງບ້ານ ແລະ ກຸ່ມບ້ານພັດທະນາ, ການຊຸກຍູ້ສົ່ງເສີມການຜະລິດ ເປັນສິນຄ້າ ແລະ ແກ້ໄຂຄວາມທຸກຍາກ, ການປະກອບຄຳເຫັນຂອງແຕ່ລະພາກສ່ວນ ໄດ້ສະແດງການຍ້ອງຍໍຊົມເຊີຍກອງປະຊຸມໃຫຍ່ ແລະ ຢັ້ງຢືນເຖິງຜົນການສຳເລັດຜ່ານມາ ແລະ ທິດທາງໜ້າທີ່ໃນຕໍ່ໜ້າ ຊຶ່ງເປັນການປະກອບສ່ວນເຮັດໃຫ້ກອງປະຊຸມມີເນື້ອໃນອຸດົມສົມບູນຂື້ນ ຕື່ມ.
-
ຜູ້ແທນກອງປະຊຸມ ໄດ້ພ້ອມກັນໃກ້ສິດ ປະຊາທິປະໄຕຂອງຕົນ ປ່ອນບັດຄັດເລືອກເອົາຄະນະບໍລິ ຫານງານພັກແຂວງບໍລິຄຳໄຊ ຊຸດໃໝ່, ເລືອກເອົາຜູ້ແທນສົມບູນ ແລະ ສຳຮອງເຂົ້າຮ່ວມຮ່ວມກອງປະຊຸມໃຫຍ່ ຄັ້ງທີ IX ຂອງພັກ ບົນພື້ນຖານຖືກຕ້ອງສອດຄ່ອງກັບມາດຖານເງື່ອນໄຂ ກົດລະບຽບຂອງ ພັກທຸກປະການ.
- ເລຂາ, ຮອງເລຂາ ແລະ ຄະນະກຳມະການປະຈຳພັກແຂວງ